24 बिलाम क मालूम भवा कि यहोवा इस्राएल क आसीर्बाद देइ चाहत हीं। एह बरे बिलाम कउनो किस्म क जादू टोना क प्रयोग कइके ओका बदलइ नाहीं चाहेस। मुला बिलाम मुड़ा अउ उ रेगिस्तान कइँती लखेस। 2 बिलाम रेगिस्तान क पार तलक लखेस अउ इस्राएल क सबहिं लोगन क लखेस। उ पचे आपन अलग-अलग परिवार समूहन क पहँटा मँ सिबिर डाए भए रहेन। तब परमेस्सर क आतिमा बिलाम प उतरी। 3 अउर बिलाम इ शब्दन क बोलाः
4 मइँ इ सँदेसा क परमेस्सर स सुनेउँ ह।
मइँ लखेउ हँ जउन सर्वसक्तीमान परमेस्सर मोका देखॉएस ह।
मइँ मूँड़ि निहुराइके बतावत हउँ जउन मइँ साफ-साफ देखॅत हउँ।
5 "याकूब क मनइयो! तोहार तम्बू बहोतइ सुन्नर अहइँ!
इस्राएल क मनइयो! तोहार घर बहोतइ सुन्नर अहइँ!
जउन नदी क आगे लगावा गवा ह।
जउन नदी क किनारे बाढ़त रहत ह।
अहइँ जेका यहोवा उगाए बाटइ।
अहइँ जउन पानी स बाढ़त रहत हीं।
7 तोहका पिअइ क पानी हमेसा मिलत रही।
तोहका खूब इफरात पानी बिआ क बाढ़इ बरे मिली।
तोहार सबन क राजा अगग स बड़ा होइ।
तोहरे राज्ज क बड़की महिमा होइ।
8 "परमेस्सर ओन लोगन क मिस्र स बाहेर लिआवा।
अहइ जेतँना एक ठु अनेर साँड़।
उ पचे आपन सबहिं दुस्मनन क नास कइ देब।
अउ आपन तीरन स ओनका भेद देब।
9 उ सबइ सेर क नाई अहइँ जउन गुटुर-मुटुर बइठा अहइ अउर सोअत अहइ।
कउनो मनई ओका जगावइ नाहीं चाहत।
कउनो मनई जउन तोहका आसीर्बाद देइ, असीस पाइ।
15 तब बिलाम इ बातन क कहेसः
"बोर क पूत बिलाम क इ सब्द अहइँ।
इ सबइ सब्द उ मनई क अहइँ जउन चीजन क साफ साफ लखि सकत ह।
16 मइँ परमेस्सर स इ सँदेसा सुनेउँ ह।
जेका सर्वसक्तीमान परमेस्सर दिहेस ह।
मइँ उ निहारेउँ ह।
मइँ दण्डवत कइके कहत हउँ जउन मइँ निहारेउँ ह।
17 "मइँ लखत अहउँ कि यहोवा आवत बा, मुला अबहिं नाहीं।
मइँ ओकर अवाई लखत हउँ, मुला हाली नाहीं।
याकूब क परिवार स एक तारा आई।
इस्राएल क मनइयन मँ स एक नवा राजा आई।
उ राजा मोआबी मनइयन क मूँड़ खूँद देइ।
उ सेथ क सबहिं पूतन क मूँड़न क चकना-चूर कइ देइ।
18 इस्राएल ताकतवर होइ!
उ एदोम क राज्ज पाई।
उ आपन दुस्मन सेइर क राज्ज पाई।
19 "उ याकूब क परिवार स सासन करब।
20 तब बिलाम आपन अमालेकी मनइयन क लखेस अउ इ बातन क कहेसः
"सब रास्ट्रन मँ स अमालेकी सबन त जियादा बरिआर रहा।
21 तब बिलाम केनित मनइयन क लखेस अउ ओसे इ सब बात किहेसः
"तू सबइ पतियात ह कि तोहार देस उहइ तरह सुरच्छित बा,
जइसे कउनो ऊँचे पहाड़े प एक चिरइया क झोंझ।
22 मुला तू कनित लोगो नस्ट होइ जाब्या जइसे यहोवा केन क नास किहेस ह।
23 तब बिलाम इ बतिया कहेसः
"कउनो मनई नाहीं जी सकत जब परमेस्सर अइसा करत ह।
24 कित्तियन क घाट स जहाज अइहीं।
उ सबइ अससूर अउ एबर क हरइहीं।
25 तब बिलाम उठा अउ आपन घर लउटि गवा अउ बालाक भी आपन राहे चला गवा।
Awadhi Bible: Easy-to-Read Version. Copyright © 2005 Bible League International.
